syyskuu | 2012 | Glo up!
Olympia weekend pt. 2
Kuva 30.9.2012 Suvi Jätä kommentti
Tänään oli toinen messupäivä. Aamu alkoi vähän eri tavalla kun piti läiskästä väriä pintaan. Meillä oli nimittäin kuvaukset toisen huippukuvaajan, Gene X:n, kanssa. Tää on mulle niin uutta touhua kun en ole aikaisemmin missään kuvauksissa ollut, niin on hyvä kun nään vierestä kuinka tosi-ammattilainen (= Minna) poseeraa. ”Kulisseissa” -kuvat ei jostain syystä(?) mennyt ihan nappiin niin nyt näätte ku mää kykin. :) Onneks olin ottanut Biancaneven tekemät varabikinit mukaan. Ollaan nimittäin metsästetty hyviä kuvausasuja mistäs muualta kuin pornokaupasta. Eilen tehtii retki pariin niin kyseenalaiseen kauppaan ja siellä oli puotipuksut ihan mehuissaan, 20% lähti hinnasta heti. Ja varmaan sovituskopissa oli kamerat poikineen että saisivat sedät namia.. No se siitä!
Öljymestari Kimmo on keksinyt nyt uuden vippaskonstin tuohon kiillon saamiseen nahkaan. Mulla ainakin on ongelmaiho kun ei meinää millään levittyä värit tasaisesti, mutta nyt kun oli kevyt sauna missä keikisteltiin ja väri läsähti niin hyvin ettei olla taidettu ennen nähä. Kuvausten jälkeen paineltiin takaisin messualueelle hypistelemään vähän lisää.
Fitness Olympian voittaja Adela Garcia oli tänään osastolla. Kuten kuvasta näätte, on meillä kaikilla vähän kokoeroa..
Kaiken kaikkiaan oli aika antoisat messut. Nyt ei pitäisi olla pulaa sheikkereistä tai muustakaan. En vaa tiedä millä ilveellä saan kaiken matkalaukkuun mahtumaan, mutta mietin sitä parin päivän päästä kun aloitan pakkauksen.
Sain myös hommattua uudet Pleaserin kisakengät, vihdoin ja viimein! Mähän olen vedellyt Minnan vanhoissa ja kyllä ne taitaa olla jo parhaat päivänsä nähneet. Säännöt kieltää platformit ja yleisesti ottaen mitä korkeampi korko sitä parempi. Näistä ei myöskään tursahda varpaat ulos, siinä teille tarkkasilmäisille (Koskinen). :)
Olen myöskin haaveillut Versa gripseistä, enkä ainakaan ole tietoinen että niitä Suomesta saisi. Hintaa oli mutta on mulla myös kovat odotukset. Nyt nousee painot eikä mitään tekosyitä että ote ei pidä/kynnet pureutuu kämmeniin.
Nyt on siis tämä akka varusteltu kiireestä kantapäähän ja voin kertoa että motivaatiot on kohillaan. Tästä ollaan kohta vielä menossa katsomaan miesten finaalit, eli kumpi vie, Phil vai Kai.. Ens viikolla palaan arkeen, tai ei sitä tiedä jos kiskasen tuosta casinosta jonkun jackpotin tänä iltana.
las vegasOlympiapleaser shoesversa grips
Kuva 29.9.2012 Suvi Jätä kommentti
Tänne alkoi valumaan viikolla kilpailijoita pikkuhiljaa, mutta varsinainen Olympia weekend alkoi torstaina, jolloin kansalla oli mahdollisuus päästä kuikuilemaan kilpailijoita ja tottakai sinne oli päästävä.
Bongasin heti kärkeen Nicole Wilkinsin, joka olikin aika sirppu verrattuna heinäkuuhun, jolloin tapasin hänet Lahdessa.
Koska oma lajini on bikinipuolella niin tottakai änkäsin itseni jokaisen top-tytön kanssa samaan kuvaan. Täytyy heti kättelyssä infota että mulla on kyllä 10 cm jatkopaloja (11,5 jos tarkkoja ollaan) etten suinkaan noin amatsooni ole.. India Paulino on kyllä aikalailla Umpun kokoa ja sijoittui kolmanneksi.
Nicole Nagrani tuli toiseksi tänään. Ja likka on muakin 3 vuotta nuorempi.
Ja sitten on vielä juuri miss Bikini Olympia -tittelin ominut Nathalia Melo. Voitto menikin vartalon puolesta sinne minne pitikin, vaikka mä kyllä edelleen tykkään Diana Dahlgrenista, joka oli neljäs.
Ms Bikini Olympia Nathalia Melo
Perjantaina avattiin messut, jonne sännättiin heti ovien avattua näytteenottoon. Siinä pimahti itse jos kukin ja selkä vääränä kannettiin proteiinipussia ja -patukkaa ja nyt on lisäravinteita varmaan seuraavalle kolmelle kuukaudelle. Ainiin, huomenna tuplataan määrä eli eiköhän puoli vuotta pärjätä.. nippa nappa.
Hetki ennen näytteenoton alkua
Kysyin Kimmolta että vieläkö Jessica Paxon kisailee ja siitä puhe mistä puute, nimittäin siinähän se tuli naamalle osastolla.
Mä oon ollu ihan mehuissani täällä ja nauttinu kuulkaas täysin rinnoin kaikesta. Huomenna on luvassa lisää koitoksia ja illalla selviää uusi Mr Olympia! Mutta mulla on vahva haju sijoista yks ja kaks;)
las vegasOlympia
27.9.2012 Suvi	Jätä kommentti
Las Vegas, day II. Kuten arvata saattaa, eihän se lähtö sujunut ihan ongelmitta. Aluksi meinasi sattua ihan klassinen moka, ja olin pakata liian ison laukun! Onneksi äiti oli tarkkana ja sanoi että tarkistappa lentoyhtiön sivuilta sallitut mitat. Mulla oli American Airlines ja pääsin Helsingistä Chicagoon yllättävän kivuttomasti, tuli nimittäin niinkin tykkileffoja kuin The Avengers ja Captain America mm. Chicagossa mulla oli kuuden tunnin vaihto ja totesin ettei ollut kyllä yhtään liian pitkä! Jonotin nimittäin 3 tuntia pelkkään passintarkastukseen, olin kuolla janoon siinä samalla ja sitten tullaukseen ja turvatarkastukseen meni neljäs tunti. Enkös sanonut että ne kääntää mun laukut ympäri ja niinhän ne käänsi. Mulla on tapana pakata pillerini ja jauheeni erinäisiin epämääräisiin pusseihin ja Kimmo sano että noita et kyllä sinne raijjaa. Glutamiinit olikin sievoisesti omassa pussissaan mutta kyllä hävetti ku sieltä valkoine pilvi pölähti tullimiehen naamalle. No selvittiin siitä onneksi ilman kumihanskoja ja taisin olla koneessa ainut joka ei missanu jatkolentoa. :)
Laskeuduin Vegasiin puolen yön aikaa paikallista aikaa siis ja Minna & Kimbe oli vastassa – mustangilla. ;) Tuulettelin jo aikasemmin että onneks niillä on vähän tyylitajua ettei tarvi mihinkää rutkuun hypätä. Siitä the Orleans hotellille ja aika lailla suoraan punkkaan.
Tässä vähän kuvasaldoa huoneestani, kyllä täällä kehtaa viikon majailla! Sängylläkin on kokoa niin että voin herätä vaikka alasti meritähdestä tuosta noin!
Olin hommannu myös keittolevyn ja kattilat poikineen että voin sitten omat pöperöt näppärästi vääntää. En vaa tietty tullu ajatelleeksi että sähköverkko on täällä toinen ja pirskatin levy ei toimi. Yritystä oli.
Tiistaina rynnättiinkin jo heti kaupoille ja sitten iltapäivänä mentiin keskelle Nevadan aavikkoa kuvauksiin yhden alan parhaimman kuvaajan eli Dan Rayn kanssa. Tässä vähän sneak peakia:
Photoshoot with Dan Ray
Oli tosi hauskaa, ootan innolla että millaista materiaalia sieltä parin viikon päästä putkahtaa!
Illalla mentiin vielä pumppailemaan rintaa ja olkapäitä minnekäs muualle kuin Gold’s Gymille. Aijuu! Kerroinko että lämpöä riittää? 40 astetta.
Blogidan raygold's gymlas vegasOlympia
23.9.2012 Suvi	2 kommenttia
Tänään on kuulkaas Iso-Kuuselalla ollu täys pöhinä päällä, pyykkikone on laulanu aamusta asti ja pienen ydinpommin räjäytin kun repäsin vaatekaappini lattialle. Tässä pakkauksen lomassa tuumasin että onpa hyvä hetki tehä vähän tilaa tuleville uutuuksille. Oon jopa kliinis-putsannu valtakuntani, ni nyt ku tuun takasi voin läväyttää koko matkalaukullisen kaikkea ihanaa tuohon lattialle.
Sitten vähän niitä tunnelmia: LOMA. Ai helkkari on jo toinen tämän vuoden sisään. Tämä poikkeaa viime kerrasta vaan siihen malliin että nyt ei loikoilla lepotuolissa ja syödä buffetista. Kuulin valmennusjohdosta vähän sellaista puhetta, että nyt treenataan armotta ja S. Iso-Kuuselalle Kimben sanoin luvassa sellane Pro Training Camp että oksat pois! Olen kuule valmiina.
Oon jo innoissaan ihan siitä faktasta että tuun näkee maailman huiput. Tässä on mun kestosuosikki Dianna Dahlgren ja jos joku päivä vaihdan liigaa ni se on sitten tässä:
Mulle itelleen kisakunto on todella epäluonnollinen olotila, olen normaalisti vähän ’pehmeä’ ja viimeistelyssä paino saattaa tippua jopa 3 kg, mutta kyllä se tulee myöskin nopeasti takaisin. Kyllähän nainen on kauneimmillaan vähän persevämpänä kuin niin että säikeet näkyy, luut töröttää ja posket on kuopalla.
Mä oon saanu Umpulta myöskin tällaisen jokatytön selviytymispaketin ja uskoisin että nyt pysyy tämäkin pörrö kuosissa vaikka lämpötila taitaa huidella pitkälle yli kolmenkympin. Oon meinaa saanu uuden lisänimen ja se on ’aina glamour’.
Mä laittelen Olympia raporttia jahka tuun takasin. Mikäli tuun takasin. ;)
BlogiDianna DahlgrenOlympiaPRIME
Uudet SUOTUISAT tuulet
18.9.2012 Suvi	Jätä kommentti
Viime vkl meni aika lailla tien päällä: Lauantaina olin Turussa Fitnesstukun uuden liikkeen avajaisissa ja sieltä suhautin ensin Nokialle viemään muuttokuorman Minnalle & Kimmolle ja siitä porukalla Tampereen Hulluun Poroon kannustaa meiän Umpson voittoon.
Manse muscleshown mestari Umppu <3
Mulla meinaa kisoissa nousta ’vähän’ ramppikuumetta ja vain jokainen lavalla itse seissyt todella tietää sen tunteen. Vaikka kuinka olisi esiintymiskokemusta (ei ole), on täysin eri asia pönöttää lavalla muiden arvosteltavana, varsinkaan jos ei ole ’tottunut’ olemaan silmätikkuna. Siinä vaiheessa kun lavan takana noustaan portaita, väitän että jokaisella lepattelee perhoset vatsassa tai vaihtoehtoisesti noin kuvainnollisesti valahtaa paskat housuun. Pointti on siinä, miten tämän jännityksen hyödyntää ja sen vaan sanon että itselläni on vielä aika lailla tekemistä! Tätä kautta ei nimittäin ole vielä täysin purkitettu; seuraavaksi junioreiden Maailmanmestaruuskisat Budapestissa! Virallinen lähtölupa tulee kuitenkin 17.11. mikäli kunnossa ollaan ja sen suhteen ei pitäisi olla mitään epäselvyyksiä.
Sunnuntaina meillä oli pientä tiimipäivän poikasta, kun katsottiin osa-porukan kanssa t-kävelyä ja poseerauksia. SM-lavalla meille annettiin 30 sekuntia aikaa suorittaa t-kävely, ja aika lähti käyntiin siitä hetkestä kun astuttiin esiin verhojen takaa. Kaikillehan se tuli puskista ja siinä tuli kiire pois muiden jaloista. Espanjassa kun vedin ’Suomi-setin’, todettiin videoista jälkikäteen että siinä olisi pitänyt tapahtua niin paljon enemmän. Meillä onki nyt hyvää aikaa höystää mulle sellanen ’koreografia’ että oksat pois!
Kiitos Tommi kuvasta
Sain samalla uuden ruokavalion ja lisättiin yksi ateria. Oon helpottunut ja innoissaan, sillä herään kuitenkin arkisin ennen 5 ja nukkumaan en malta mennä ku ’vasta’ 22 aikaan. Tämä tuntuu ainakin näin parin päivän perstuntumalta toimivan ja herätelleen tätä minun hiipunutta aineenvaihduntaa, nimittäin nälkä korventaa enemmän ku koskaan kisadieetillä!
Vauhti ei ole siis hiipunut, päinvastoin! Puurot koneistossa sytyn näistä aamusaleista: innoissaan lähdin eilen vääntään selkää uudella ohjelmalla, kaiken muun muistin ja sitten – pikkuhousut. No, nyt on jumissa koko akka ja täytyy ottaa viikottaiset hieronnat mukaan kuvioihin venyttelyn ja muun mukavan lisäksi. Tämä vko painellaan vielä pimeällä pururadalla kepeässä syys säässä ja oho! Olenko unohtanut mainita että lomaillaan ens vko? @ the O!!! Näihin kuviin ja tunnelmiin…
Blogijunior world championchipsOlympia